JohanHeinsen/ENO huggingface dataset:
Viborger Samler, 1842-12-24
No. 202. 70 Aarg. Kongelig allernaadigst privilegeret. Stifts-Tidende. ViborForsendes med Brevposten i Danmark og Hertugdømmerne. overgaardsgartensen arrettectorarter. overgaardsgartensen arrettectorarter.
Viborger Samler, 1842-12-24
Løverdagen den 24de December 1842. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1842-12-24
Nyeste Postefterretninger. Spanien. Den til Hamborg den 20de Decbr. fra Paris ankomne Stafetpost af 16de Decbr. medbringer ingen Efterretninger om en almindelig Opstand i Catalonien. Regenten skal endnu opholde sig i Sarria. J Staden hersker et ubøieligt Strenghedsystem, som Espartero synes at hylde; Henrettelserne blive stedse talrigere; dog er det udentvivl overdrevet, naar der berettes, at mere end 200 Personer allerede ere skudte, og at mere end 500 vente i Fængslerne paa den samme Skjebne. Passe negtes Alle og Enhver, paa hvem der blot hviler en Skygge af Mistanke. Forfærdelsen er almindelig.
Viborger Samler, 1842-12-24
Fra Barcelona gaae Efterretningerne kun til den 9de Decbr. Det skal navnligen være fra det Øieblik, at flere Jndivider, der ansees som Tilhængere af den bestaaende Regjering, ere arresterede, at Frygten er forøget. Henrettelser høre til Dagens Orden; Angivelser finde Sted i utrolig Mængde; Jngen af de Anklagede confronteres med Angiveren, og man gjør sig ikke engang den Umage at overbevise den Anklagede om hans Brøde; men det er hans Sag at godtgjøre Anklagens Falskhed. Nogle nye Decreter (Bandos), som Generalcapitainen har udstedet, egne sig ikke til at vække Haabet om mildere Forholdsregler. Et Decret truer med Døden Enhver, der ikke udleverer inden en bestemt Frist – foruden de allerede stedfundne Afleveringer af alleslags Vaaben - alt Krudt, Bly og Krigsmunition af enhver Art. – Generalcapitainen, van Halen, skal endog, som der berettes, da han rykkede ind i Staden, have ladet gribe og skyde 4 Jndivider, som han troede at gjenkjende som Deeltagere i den første Kamp imod Tropperne. – Næsten alle Beretninger stemme deri overeens, at de ved Barcelona liggende engelske Skibe ikke alene have været beredte til i Nødstilfælde at forsyne v. Halens Hær med Munition, men at Skibene endog vare klare til at skyde paa selve Staden. Det skal være vist, at v. Halens Officierer accrediterede denne Version og erklærede, at de engelske Skibe laae paa Reden for at yde Regjeringens Tropper Understøttelse. Ogsaa tør den Omstændighed, at det til flere Tider opsatte Bombardement begyndte strax efterat de engelske Skibe havde ankret paa Reden, have bidraget til at accreditere hiin Formening. Med end mørkere Farver fremstilte Madrider-Efterretninger Tilstanden i Barcelona. Det skulde, hedder det, nemlig være Regentens Hensigt at lade skyde alle Commandanter for Nationalgarden, hver tredie Capitain, hver femte Lieutenant og hver tiende Soldat. Under saadanne Omstændigheder kan man godt forklare sig, hvorfor -med Undtagelse af den officielle Gaceta - alle Hovedstadens Journaler paa det bittreste dadle Regentens Adfærd. - Det er imidlertid at haabe, at alle disse Efterretninger, som formodentlig hidrøre fra Personer, der ere den franske Jnteresse hengivne, og som opfylde de franske Journalers Spalter, ere i høi Grad overdrevne. Jøvrigt circulerede i Madrid det sikkert falske Rygte, at General Ayerbe var udnævnt til Generalcapitain af Catalonien og til Overfeltherre for Occupationshæren, samt at van Halen var falden i Unaade. Efter Journalen Castelland skulde endog v. Halen være ankommen til Madrid med mundtlige Jndstructioner til Regjeringen. Fra Paris meldes endvidere, at Espartero, understøttet af England, skal have tilstillet den franske Regjering en Note angaaende den franske Consuls Holdning i Barcelona under Urolighederne sammesteds. J denne Note skal Espartero have beskyldt den franske Consul for at have taget Parti imod Esparteros Regjering.
Viborger Samler, 1842-12-24
Frankerig. Paris, d. 16de Decbr. Linieskibet. "Jemmappes" og Dampskibet "Veloce" ere den 9de December ankomne fra Barcelona til Toulon. Prindsesse Clemmentines Formæling med Prindsen af Coburg=Cohary skal isærdeleshed være mæglet ved Kong Leopold af Belgien.
Viborger Samler, 1842-12-24
J den sidste Tid have overordentlige Troppeforsendelser til Algier fundet Sted, endnu overføres Tropper til Colonien. Hæren i Africa vil i det Hele vorde forstærket med 10,000 Md. Om den nuværende Expedition imod Abdel Kader veed man kun, at Colonnen havde den 25de Novbr. forladt Miliana, og var ankommen den 29de til Oned=Fodda imellem Bjergene ved Quamseris, det nærmeste Hovedpunct for Bugeauds Operationer. 8 Stammer havde allerede underkastet sig.
Viborger Samler, 1842-12-24
Bayonne, d. 11te Decbr. Den bekjendte Terradas, melder Phare des Pyr., gjennemstreifer i Spidsen for en ubetydelig Bande, hvis Styrke endog den franske Tidende kun anslaaer til 100 Md., hvoriblandt 40 Officierer, Bjergene ved Lampourdan. J Grændsedistricterne ved St. Laurent de Cerdans ringede man den 5te med Stormklokkerne, og Folket greb til Vaaben under Raabet: "Ned med Espartero, Ned med Englænderne!" – J Bergastode samme Dag 1500 Md. marschfærdige. J Puicerdaherskede samme Stemning.
Viborger Samler, 1842-12-24
Storbritannien og Jrland. London, d. 16de Decbr. Jo heftigere de franske Journaler dadle Espartro, desto mere afgjørende antage de engelske Hovedjournaler sig Regentens Sag. De erklære nemlig reent ud, at Jnsurrectionen i Barcelona var et Værk af en ny Jnrique fra Ex-Regentindens Side, at denne Jntrigue i det mindste har fundet indirect Understøttelse i Frankerig, og de ere enige i, at – om man endog tør bebreide Espartero unødvendig Strenghed hvad Jnsurrectionens Dæmpning angaaer – tilkommer det allermindst de franske Blade at dadle Regentens Strenghed; thi de franske Journaler have vel ikke forglemt Lyons Bombardement og Pa riss Beleiringstilstand. The Times gjør desuden opmærksom paa Jnsurgenternes morderiske Angreb paa Tropperne, og paa at Barcelona, givet til Priis for Jnsurgenternes Skrækkeberredømme, vilde have været udsat for langt større Farer, samt paa den Omstændighed, at Espartero - saafremt han havde tøvet længere - vilde være kommen i en dobbelt Jld af Jnsurgenterne og fanatiske, til Barcelonas Undsætning tililende Skarer.
Viborger Samler, 1842-12-24
J Forgaarsnat udbrød i lille Prescott-Street en saa voldsom og hurtig om sig gribende Jldebrand, at 3 Koner og fem Børn, for hvilke alle Udveie til at undkomme, vare afskaarne, fandt deres Død i Luerne.
Viborger Samler, 1842-12-24
Privatbreve fra Caleutta melde, at det er Regjeringens Hensigt endog efter den fuldstændig ratificerede Fred med China ei at formindske Antallet af de i de chinesiske Farvande stationerede Krigsdampskibe, der skulle afbenyttes, deels for at holde Chineserne i Respect, deels for at vedligeholde Postforbindelsen med Ostindien, saaledes at hver 14de Dag et Dampskib skal afgaae imellem China og Bombay.
Viborger Samler, 1842-12-24
Hanover, d. 11te Decbr. Efter Kronprindsens Formæling vil Kongen tiltræde en Reise til England. Denne Reise skal have til Formaal at consulere den berømte Londonerlæge Sir Henry Halford, som tidligere har været Kongens Livlæge, og til hvem Kongen har den største Tillid, medens Kongen, efter Stieglitz's Død, kun skienker de tydske Læger liden Tillid, og ofte kun med Vanskelighed er at bevæge til at følge deres Forskrifter. (Den berømte Schönlein, som Kongen af Preussen afsendte til Düsseldorf, har Kongen, som bekjendt, ikke engang villet see. Kjender Kongen maaskee Schönleins politiske Jdeer?)
Viborger Samler, 1842-12-24
Belgien. Brüssel, d. 16de Decbr. Paa Jernbanen fra St. Saulve til Quievrain, paa det franske Gedeet, har en stor Ulykke tildraget sig iforgaars. Man forsikkrer – men Details mangle – at et Locomotiv er væltet og Machinisten dræbt. Man venter med Utaalmodighed de nærmere Efterretninger.
Viborger Samler, 1842-12-24
Tyrkiet. Den af sine Correspondenter ofte ikke godt underrettede Leipz. Allg. Zeit. melder under 30te Novbr. fra Constantinopel, at den russiske Keiser Nicolaus i den Grad misbilliger Storherrens Afgjørelse af det serviske Spørgsmaal, at et Fredsbrud imellem Rusland og dets høie Allierede paa den ene Side og Porten paa den anden Side ikke høre til Usandsynlighedernes Rige.
Viborger Samler, 1842-12-24
De nordamericanske Fristater. Af Efterretninger fra Nework af 25de Novbr. erfares, at en heftig Storm har den 19de Novbr. og de nærmest efterfølgende Dage hjemsøgt de imellem Canada og de forenede Stater liggende Søer, og anrettet stor Skade. Paa Erie søen alene ere 11 Skibe forulykkede, ligeledes flere paa Ontariosøen; flere Mennesker have tilsat Livet. J Havren ved Buffalo steg Vandet 5 Fod. J Pensylvanien lier Statens Finantsnød saa stor, at Regjeringen har forsøgt paa at sælge Statens Gjældsbeviser til den Høistbydende. Men ingen Lysthavende indfandt sig.
Viborger Samler, 1842-12-24
Jndenlandske Efterretninger.
Viborger Samler, 1842-12-24
Kjøbenhavn. Ved allerhøieste Befaling af 17de De har Hs. Ma allernaadigst tillagt første Deputeret for Finantserne Conferentsraad Collin, Amtmand over Frederiksborg Am Kammerherre Grev Knuth, Deputeret i det kongelige Admiralitets og Commissariats Collegium, Generalkrigscommissair Viborg og Bankdirecteur Etatsraad Bang Ordre om at sammentræde i en Commission for at foretage er Undersøgelse af Frederiksværks Gjæld og derefter nedlægge Forestillinger og bemeldte Værk og Gods bør overtages for Statscassens Regning. (Da.)J det kongl. svenske Videnskabsselskabs=Academies sidste Møde valgtes Prof. ved Kjøbenhavns Universitet Dr. Eschricht til udenlandsk Medlem af bemeldte Selskab.
Viborger Samler, 1842-12-24
Den berømte Chemiker Baron Berzelins har nylig været udsat for stor Fare, idet en Retort, med hvilken han var beskjeftiget, exploderede; men heldigviis slap han med en Contusion, der ikke engang forhindrede ham i at gaae ud. Til den sidstafholdte practiske Prøve ved den fuldstændige juridiske Exammen indstillede sig 17 Candidater. Af disse forlode 6 Prøven, uden at indlevere nogen Besvarelse; af de øvrige 11 erholdt 3 Characteren Landabilis, nemlig : P. A. M. Lillienskjold, C. P. G. Leuning, og M. F. S. Smith; de andre Characteren Haud ill. Til den practiske Prøve for de ustuderede Jurister havde 12 Personer meldt sig. Af disse erholdt A. G. B. Knudsen, A. Bentzen, T. Kjær, R. Rasmussen, T. Gandrup, L. P. Møller og N. C. Winther Characteren Vel; J. C.G. Schneider, C. F. W. F. Ostenfeld, A. Faurschou og J. A. Hoyer Characteren Temmelig Vel; hvorimod 1 blev funden uantagelig. (Big. Td.)
Viborger Samler, 1842-12-24
Fra Nytaar 1843 vil Kbhavnsposten, idet den uforandret tilstilles Abonnenterne syv Gange om Ugen, kun udgaae hver Søgnedag, altsaa sex Gange om Ugen, som Kjøbenhavnspost, hvorimod Søndagsnummeret vil danne et særskilt nyt Blad under Titel af: "Forposten," et Søndagsblad af blandet underholdende og humoristisk Jndhold, paa hvilket nye Blad, der vil blive trykt i samme Format og udstyret ganske som Kjøbenhavnsposten og sor tilstilles dennes Abonnenter i Stedet for det hidtilværende Søndagsnummer, der desuden vil blive aabnet et særskilt Abonnement.
Viborger Samler, 1842-12-24
Efter den bekjendte franske Novelleforfatter Charles de Bernards "la cinquantaine," er en Oversættelse, under Titelen "J de Halvtreds, af en Anonym T. P. ny. lig udkommen, udgiven af Christian Winther Ogsaa Eieren af Gammelgaard i Lolland er gaaet ind paa Hans Majestæts allernaadigste Ønske, at enes med Godsets Bønder og Hoveriets Ophævelse paa billige Betingelser. Den 9de De, blev Foreningen vedtaget for Amtet. (Lollpost.)
Viborger Samler, 1842-12-24
Jfølge det til alle Dansktalendes Underretning publicerede allerhøieste Rescript kan der altsaa - siger Kjøbenhavnsposten" – blive Udsigt til at de dansktalende Deputeredes Foredrag i den slesvigske Stænderforsamling herefter ville blive protocollerede i en tro Oversættelse paa Tydsk, hvilket Sprog Hs. Majestæt, i Overeensstemmelse med Slesvigs tydske Administration, i alle overordnede Henseender erkjender for ogsaa ene at burde være Forretningsproget i Stænderforsamlingen. Samtidig med dette allerhøieste Reskripts Bekjendtgjørelse i Collegial-Tidenden beretter "Fædrelandet, at den slesvigholsteenske Regjering paa Gottorp ved et Circulaire har paalagt samtlige Censorer i Hertugdømmerne hos den periodiske Presse at undertrykke alle Yttringer af Fjendtlighed med Hensyn til de Baand, der forfatningsmæssigt knytte Hertugdømmerne til hinanden og til Kongeriget, og at derefter det tydske Cancelli har opfordret det danske Cancelli til at tage lignende Forholdsregler med Hensyn til de danske Blade, hvilket har foranlediget sidstnævnte Collegium til at udstede følgende Circulaire til Bekjendtgjørelse for vedkommende Censorer: "Da den utilbørlige, lidenskabelige og tildeels hadefulde Maade, paa hvilken nogle offentlige Blade have yttret sig over Spørgsmaal, der angaae Hertugdømmenes indre Anliggender, og i Særdeleshed Hertugdømmet Slesvigs politiske Forhold til Kongeriget Danmark, ikkun tjener til at opirre Gemytterne og til at føde en uvenskabelig Aand mellem Beboerne af de af Kongen beherskede Lande, saa skulde Cancelliet herved tienstligst anmode (vedkommende Embedsmænd) om, at henvende særdeles Opmærksomhed paa saadanne Artikler, og i Henseende til disse saavelsom i enhver anden Henseende nøie at overholde Hvad angaaende Trykkefrihedens lovlige Grændser er foreskrevet."
Viborger Samler, 1842-12-24
Den slesvigske Stænderforsamling har med 30 St. mod 8 antaget Comiteens Majoritets Forslag, at Vexel forordningen for Hertugdømmerne for Tiden ikke emanerer, samt med 20 St. mod 12 Dr. Weders Amendement, at Vexelforordningen for Tiden hverken emanerer for Hertugdømmerne i Almindelighed eller for Byen Flensborg i Særdeleshed.
Viborger Samler, 1842-12-24
En Skrivelse fra Flensborg til Ove Thomsens Avis indeholder Følgende om de sidste i Slesvig passerede Gadeoptøier. Medens man fra Gaden slyngede Steen, Flasker og Skjældsord imod Lorenzens Vinduer, sad Peter Hjort og hans troe Ven Nis Lorenzen indenfor med ladte Pistoler foran sig og ved tændte Lys. De søgte ikke Mørket, og, Hvo som kjender Lorenzen, kan være vis paa, at om der end i Slesvig vare saa mange Diævle, som der er Steen paa Tagene, der ønskede at see ham jaget ud af Byen, faaer man ham ikke levende bort, saalænge Stænderforsamlingen varer. At Lorenzen, saavel paa Gaden som i sin Bolig er forberedt paa at kunne tage til Nødværge, maa man finde i sin Orden, efter Alt hvad der er vederfaret ham. Forresten er det Hele, efter Manges Mening her, en kunstig Gjæring, men Comedien vil i alt Fald neppe holde op for Stænderforsamlingen er tilende.
Viborger Samler, 1842-12-24
Flensborg, d. 11te Decbr. Man taler og gjentagne Overfald paa Landeveiene i Nærheden af Staden, og man har hidindtil forgiæves anstillet Undersøgelser efter Gierningsmændene. Flensborger Ugeblad søger at sætte disse Angreb i Forbindelse med Bortfjernelsen af den tidligere her liggende Garnison.
Viborger Samler, 1842-12-24
Jfølge "Dannevirke" agte Studenterne fra Kiel mod Slutningen af den slesvigske Stænderforsamlings Diæt at bringe Præsidenten, Prof. Falck, et Fakkeltog i Slesvig J Løverdags Aftes Kl. 10 1/2 overraskedes Aalborg By ved det usædvanlige Tilfælde, at Generalmarschen blev staaet og hele Militairet med Hurtighed maatte stille sig paa Benene, hvilket naturligviis gav Anledning tilet broget Røre over hele Byen. Brigadechefen, Generalmajor v. Moltke, var kommen dertil, for at inspicere Bataillonen. Efterat denne var samlet ved Hovedvagten inspiceret af Generalen, blev der atter commanderet til Afmarsch, og Enhver begav sig til Sit. Siden 1828, erindres ikke, at være slaaet Generalm. der i Byen. (Ab. Av.)
Viborger Samler, 1842-12-24
Viborg Stænderforsamling. Syv og halvtredsindstyvende Møde, den 16de Decbr. 1842.
Viborger Samler, 1842-12-24
Det blev ifølge Præsidentens Forslag vedtaget, at Comiteebetænkningerne i de Sager, som formedelst den korte Tid, der endnu var tilbage, ikke kunde komme under Behandling, skulde aftrykkes i Stændertidenden, som et Vidnesbyrd om, at Forsamlingen havde gjort, hvad der stod i dens Magt med Hensyn til disse Sagers Bearbeidelse. - Derefter foretoges Sagen betræffende Udkast til en Anordning, inneholdende nogle Forandringer i Lovgivningen og Arv, til foreløbig Behandling. Comiteens Betænkning (Justitsraad With Referent, som ifølge den tidligere tagne Beslutning ikke blev oplæst, indeholdt i det Væsentlige følgende Bestemmelser: Principaliter indstilles der: At Forsamlingen allerunderdanigst vil andrage paa, at, istedetfor det forelagte Udkast, en ny almindelig Arvelov maa blive udarbeidet, hvori de Materier, der ere Gjenstand for nærmere Udkast, paa sit Sted maae blive optagne og behandlede i Forbindelse med de øvrige til Arvelovgivningen henhørende Materier. Subsidialiter: At, hvis en saadan almindelig Arvelov ikke skulde udkomme, da en Lov, indeholdende de fornødne Bestemmelser og Testationsretten, navnligen hvad Testationsformerne angaaer, maa blive udarbeidet og med næste Forsamling forelagt, og det nugjeldende Confirmations=System, som Følge deraf, ophøre som almindelig Regel. J Forbindelse hermed tillader Comiteen sig at foreslaae, at Forsamlingen andrager paa: a) at det strax ved en foreløbig Anordning maa vorde bestemt, at Forældre skulle være berettigede til at bestemme, at deres Døttre skulle gaae i lige Arv med deres Sønner, hvilken Disposition dog for at have Virkning med Hensyn til baade Fædrene= og Mødrene=Arven, maa være gjort af begge Forældre i Forening; b) At en Mand efter sin Kones Død, uden særskilt dertil erhvervet Bevilling, skal være berettiget til at forblive hensiddende i uskiftet Bo med deres fælleds umyndige Børn, saalænge han ikke indlader sig i nyt Ægteskab, med mindre Ægtepagter eller andre gyldige Bestemmelser maatte medføre Nødvendigheden af Skifte, at Manden ved en testamentarisk Disposition kan tillægge sin Hustrue samme Ret; at hvor dette ikke er skeet, Kjøbenhavns Magistrat og ellers Amtmanden kan indrømme hende Tilladelse til i sin Enkestand at forblive hensiddende i uskiftet Bo med de fælleds umyndige Børn, naar hun ved paalidelige Attester godtgiør, at hun er en huuslig og forstandig Qvinde, og at denne Frihed kan tilstaaes saavel Enken som Enkemanden, uagtet der er umyndige Stedbørn, naar det ifølge Værgens Erklæring og andet troværdigt Vidnesbyrd kan antages, at den Længstlevende tilbørligt vil sørge for Børnenes Underholdning og Opdragelse; c) At det med Hensyn til de myndige Fælledsbørn skal være den ene Ægtefælle tiltadt ved en testamentarisk Dipsosition at tillægge den anden Ægtefælle, som Længstlevende, Ret til, saalænge den ikke indlader sig i nyt Ægteskab, at beholde det hele Bo udeelt, med mindre Ægtepagter eller andre gyldige Bestemmelser maatte gjøre Skifte nødvendigt, eller Sønnerne, efterat have opnaaet 25 Aars Alderen, forlange Skifte.
Viborger Samler, 1842-12-24
Udnævnelser. Under 15de d. M. ere Følgende allern, ansatte i det Kgl. Capel: Blauhut som Contrabassist, C. L. Kech jun. som Oboist, A. Andersen som Hornist og J. C. M. Petersen, jun, som Flautist. Under 17de d. M. har Hs. Majestæt, allern, beskikket Legationssecretair i Paris, Baron Brockdorff, og Attache ved Gesandtskabet sammesteds, Kammerjunker Ahlefeldt, resp. til Legationssecretairer i London og Paris. Under f. D. har Hs. Maj. Kongen allernaadigst udnævnt Chefen for Laboratorii-Etaten i Kjøbenhavn, Major J. S. v. Fibiger, Ridder af Dog, og Dom., til Constructeur og Chef for Bureauet for det Materielle, samt Bibliothekar og Archivar ved Artilleribrigaden fra 1ste Januar næste Aar af.
Viborger Samler, 1842-12-24
Ledige Embeder. Et Politiassistent Embede i Kjøbenhavn. - Byfoged- og Byskriver-Embedet i Vordingborg samt Birkedommer- og Skriver-Embedet i Vordingborg søndre District; Caution 200 Rbd. Dette og foregaaende Embede ere begge opslaaede vacante den 19de December.
Viborger Samler, 1842-12-24
Handels- og Skibs=Efterretninger. London, den 16de Decbr. Kornpriserne vedblive at daleHvedetolden, 20 Shill. Gjennemsnitspriserne for Ugen, der endte den 9de Decbr. Hvede, 47 S. 3 d.; Byg, 27 S. 1 d.: Havre, 17 S. 3 d.; Rug, 29 s. 5 d.; Erter, 32 S. 3 d. Paa det yderste Punct af Ankerpladsen ved Alicante er opført et Fyrtaarn, af hvilket det nederste er af Steen, det øverste af Træ, og hvorfra der, fra den 1ste October d. A. er viist et stadigt Fyr. Det er synligt i 15 Miles (Engl.) Afstand, og c. 100 Fod høit over Havfladen.
Viborger Samler, 1842-12-24
Fra Aldbro berettes under 12te December, at en Brig er sjunken i Farvandet, paa Høiden af Stzewell Banke, paa 11 eller 12 Favne. Topperne af Stængerne ere synlige ved Lavande.
Viborger Samler, 1842-12-24
Anholt, den 8de Decbr. Natten imellem den 2den og 3die De er, i tykt Veir og Taage, Briggen "Julie, Schildmach, af og fra Libau bestemt til Hull med en Ladning Been og noget Hørfrø, strandet paa Øens østre Rev, circa 3/4 Miil fra Land. Den 6te om Morgenen bjergedes Mandskabet og endeel Skibsinventarium iland, men Skibet er fuldt af Vand. - Om Morgenen den 4de De, strandede ligeledes, under en stiv Kuling med Tykning og Taage, paa det østre Rev, circa 1/2 Miil fra Land, den preussiske Brig Caroline Emilie, M. H. Blanck, fra Newcastle med en Ladning Steenkul og noget Glas bestemt til Stettin. Skidet løb strax fuldt af Vand og er aldeles Vrag; Mandskabet og endeel af Jnventariet er i Behold, men af Ladningen har endnu ikke kunne bjerges Noget.
Viborger Samler, 1842-12-24
Døde. Kjøbenhavn: Lands-Over- samt Hof= og Stadsrets=Procurator, Cancelliraad Payngk; Enkefrue Etatsraadinde Ane Cathrine Ahrentz, f. Hvass; Fru Holm, f. Pedersen, 20 Aar (hun var en Datter af forhenv. Ministerresiden; Pedersen, og hendes efterlevende Ægtefælle, Capt. Holm i Sø-Etaten, er fortiden udcommanderet paa den vestindiske Station); Hanna Adler, f. Meyer, 25 Aar, forhenværende Brændeviinsbrænder Joh. F. Christensen, 76 Aar; Skomagermester Jesper Rosenberg, 84 Aar. - Maibølle pr. Saxkjøbing: Maria Margrethe Amalie Lund, f. Jürgensen. - Aarhuus: Mad. Caroline Becker (Skuespildirecteur Beckers Hustru. - Frederikshavn, Skipper Thomas Hansen Brandt fra Fyrskibet "Trindelen ved Læss.
Viborger Samler, 1842-12-24
Ved Tallotteriets 1548de Trækning i Kbhavn, den 20de December, udkom: Nr. 8, 53. 43. 24. 10.
Viborger Samler, 1842-12-24
Paa 1ste Juledag prædiker til Høimesse i Domkirken: Hs. H. Hr. Stiftsprovst Schjødte, Rd. af Obr. og Dom. i Søndresogns Kirke: Hr. Pastor Ursin. - Til Aftensang i Domkirken: Hr. Pastor Hindberg.
Viborger Samler, 1842-12-24
paa 2den Juledag prædiker til Høimesse i Domkirken; Hr. Pastor Hindberg; i Søndresogns Kirke: Hr. Pastor Ursin.
Viborger Samler, 1842-12-24
(Saavel 1ste som 2den Juledag begynder Gudstjenesten Kl. 9.)
Viborger Samler, 1842-12-24
AVERTISSEMENTS. 288 Rbd., Viborg Domkirke tilhørende, kunne strax faaes tillaans mod lovbefalet Sikkerhed. Man henvende sig til Domkirkens Jnspection. Viborg, den 11te December 1842. Selmer. Schjødte.
Viborger Samler, 1842-12-24
Brand=Assurance-Foreningen i Altona har overdraget Undertegnede Agenturen for Viborg og Omegn. Jeg tillader mig derfor at indbyde til at benytte en saa billig og fuldkommen betryggende Forsikkringsanstalt. A. W. Sandberg.
Viborger Samler, 1842-12-24
At jeg har etableret mig her i Byen som Farver og Trykker, undlader jeg ikke at bekjendtgjøre for de Ærede, saavel inden som udenbyes, som godhedsfuld vilde beære mig med deres Søgning, forsikkrende Den en reel og expedit Behandling, der stedse skal være Formaalet for mine Bestræbelser. Tillige modtages Tøi til Ærbødigst Stampning. Skive, den 19de Decbr. 1812. C. G. G. Weiss Nye moderne Pibetøier med Palisandertræes=Rør, indlagt med Orer, Pibesprøiter, Haarbøiler til Damer, samt Lyseforhøiere og Lyseskjærne faaes hos N. Støttrup, Kunstdreier.
Viborger Samler, 1842-12-24
J Gjorups Gaard kan erholdes 2 meublerede VæThorson. relser strax tilleie.